ai4bharat/Pralekha huggingface dataset:
ఈశాన్య ప్రాంత అభివృద్ధి మంత్రిత్వ శాఖ
'నెరామాక్' పునరుద్ధరణ మరియు ఆయిల్ పామ్ మిషన్ ఈశాన్య భారత రైతులను ప్రోత్సహించి వారి ఆదాయాన్ని రెట్టింపు చేస్తుంది చేస్తుంది": జి కిషన్ రెడ్డి
ప్రధానమంత్రి శ్రీ నరేంద్ర మోదీ నాయకత్వంలో కేంద్ర ప్రభుత్వం సంపన్న దేశంలో సంపన్న రైతులను అభివృద్ధి చేయడానికి శక్తి వంచన లేకుండా కృషి చేస్తున్నదని సంస్కృతి, పర్యాటక మరియు ఈశాన్య ప్రాంత అభివృద్ధి శాఖ మంత్రి శ్రీ జి కిషన్ రెడ్డి అన్నారు. ''దేశానికి రైతులు వెన్నుముకగా అండగా ఉంటున్నారు. గత ఏడు సంవత్సరాలుగా మా ప్రభుత్వం రైతుల ఆదాయాన్ని రెట్టింపు చేయాలన్న లక్ష్యంతో రైతు సంక్షేమానికి ప్రాధాన్యత ఇస్తూ విధానాలకు రూపకల్పన చేస్తున్నది' అని శ్రీ కిషన్ రెడ్డి పేర్కొన్నారు.
ఇటీవల ప్రధానమంత్రి శ్రీ నరేంద్ర మోదీ అధ్యక్షతన సమావేశం అయిన ఆర్థిక వ్యవహారాల మంత్రివర్గ కమిటి ఈశాన్య ప్రాంత వ్యవసాయ మార్కెటింగ్ కార్పొరేషన్ లిమిటెడ్  పునరుద్ధరణ కోసం 77.45 కోట్ల రూపాయల  ప్యాకేజీని ఆమోదించింది. కేంద్ర ప్రభుత్వ రంగ సంస్థ అయిన నెరామాక్ ఈశాన్య ప్రాంతీయ అభివృద్ధి మంత్రిత్వ శాఖ పరిపాలనా నియంత్రణలో పనిచేస్తుంది. 'నెరామాక్ పునరుద్ధరణతో రైతులకు గిట్టుబాటు ధరలు అందడంతో పాటు, వ్యవసాయ సౌకర్యాలు మెరుగుపడతాయి. ఈశాన్య ప్రాంత రైతులకు ఆధునిక వ్యవసాయ కార్యక్రమాల్లో శిక్షణ అందుతుంది' అని శ్రీ కిషన్ రెడ్డి వివరించారు.
ఈశాన్య ప్రాంతం మరియు అండమాన్ నికోబార్ దీవుల అభివృద్ధిని దృష్టిలో ఉంచుకుని కొత్త కేంద్ర ప్రాయోజిత పథకంగా నేషనల్ మిషన్ ఆన్ ఎడిబుల్ ఆయిల్స్-ఆయిల్ పామ్ ని అమలు చేయాలని కూడా కేంద్ర క్యాబినెట్ నిర్ణయించింది.
" ఆయిల్ పామ్ -వంట నూనెల జాతీయ పధకాన్ని కేంద్ర మంత్రివర్గం ఆమోదించింది. ఈశాన్య ప్రాంతానికి ప్రత్యేక ప్రాధాన్యత ఇస్తూ అమలు జరిగే ఈ పథకం వల్ల పామాయిల్ దిగుమతులు తగ్గుతాయి. ఆయిల్ పామ్ రైతులకు ప్రయోజనం చేకూర్చి ఉపాధి కల్పనను సృష్టించడం దీని లక్ష్యం.' అని మంత్రి ట్వీట్ చేశారు.
ఆయిల్ పామ్ సాగు విస్తీర్ణాన్ని అదనంగా 6.5 లక్షల హెక్టార్ల విస్తీర్ణం  పెంచి రానున్న ఐదు సంవత్సరాలలో 10 లక్షల హెక్టార్లలలో పంట సాగు అవ్వాలన్న లక్ష్యంతో పథకం అమలు జరుగుతుంది. "ప్రపంచంలోనే అత్యధికంగా 80 వేల కోట్ల విలువైన 133.50 లక్షల టన్నుల వంట నూనెలను భారతదేశం దిగుమతి చేసుకొంటున్నది. ప్రధాన మంత్రి నాయకత్వంలో తీసుకున్న నిర్ణయం మనం స్వయం సమృద్ధి సాధించేలా చూసి దిగుమతి బిల్లును తగ్గిస్తుంది.ఇది ప్రధాని ఆశిస్తున్న ఆత్మనిర్భర్ భారత్ సాధనకు దోహదం చేస్తుంది ”.అని శ్రీ కిషన్ రెడ్డి పేర్కొన్నారు.
'ఈశాన్య భారతదేశంపై ప్రత్యేక దృష్టి సారించి ప్రభుత్వం పనిచేస్తోంది. రాబోయే 5 సంవత్సరాలలో ఈశాన్య ప్రాంతానికి ప్రత్యేక లక్ష్యాలను నిర్దేశించారు. జాతీయ లక్ష్యంగా నిర్ణయించుకున్న 6.5 లక్షల హెక్టార్ల కంటే ఇది 50%ఎక్కువ. దూరదృష్టితో ఈనిర్ణయం ప్రధానమంత్రికి నేను ఈశాన్య రాష్ట్రాల రైతుల తరపునకృతజ్ఞతలు తెలుపుతున్నాను ' అని శ్రీ కిషన్ రెడ్డి అన్నారు.
దేశంలో ఆయిల్ పామ్ సాగులో మొదటి 5 స్థానాల్లోఈశాన్య ప్రాంతంలోని మిజోరామ్ వంటి రాష్ట్రాల ఉన్నాయని మంత్రి గుర్తు చేసారు. " మిజోరం వంటి రాష్ట్రాల రైతులు ఇప్పటికే ఆయిల్ పామ్ సాగులో గణనీయమైన అనుభవాన్ని కలిగి ఉన్నారు. మిగిలిన ఈశాన్య రాష్ట్రాలు వారి నైపుణ్యాన్ని సాధించి అధివృద్ది సాధించడానికి అవకాశం కలుగుతుంది " అని ఆయన చెప్పారు.
కార్మిక, ఉపాధికల్పన మంత్రిత్వ శాఖ
ఏప్రిల్, 2022 నాటికి 1.7 పాయింట్లు పెరిగిన పారిశ్రామిక కార్మికుల అఖిల భారత వినియోగదారుల ధరల సూచీ
2022 ఏప్రిల్ లో అఖిల భారత సిపిఐ-ఐడబ్ల్యు 1.7 పాయింట్లు పెరిగి 127.7  వద్ద నిలిచింది. ఇది ఒక సంవత్సరం క్రితం సంబంధిత నెలల మధ్య నమోదైన 0.42 శాతం పెరుగుదలతో పోలిస్తే మునుపటి నెలకు సంబంధించి 1.35 శాతం పెరిగింది.
ప్రస్తుత సూచీ లో గరిష్ట పెరుగుదల 0.80 శాతం పాయింట్ల తో ఆహార, పానీయాల గ్రూప్ నుంచి నమోదైంది. ఐటమ్ స్థాయిలో, బియ్యం, గోధుమ ఆట్టా, బంగాళాదుంప, టొమాటో, కాలీఫ్లవర్, ఫ్రెంచ్ బీన్స్, బఠానీలు, నిమ్మ, వంకాయ, ఆపిల్, అరటి, ఆరెంజ్ సోయాబీన్ ఆయిల్, పొద్దుతిరుగుడు నూనె, డైరీ పాలు, ఆవు పాలు, పౌల్ట్రీ చికెన్, వండిన భోజనం, పెట్రోల్, డీజిల్, వంట గ్యాస్, కిరోసిన్ ఆయిల్, ఆటో రిక్షా ఫేర్, బస్ ఫేర్, అల్లోపతిక్ మెడిసిన్, మొబైల్ హ్యాండ్ సెట్, మోటార్ సైకిల్, బార్బర్ , బ్యూటీషియన్ ఛార్జీలు మొదలైనవి ఇండెక్స్ పెరగడానికి దోహద పడ్డాయి. అయితే ఉల్లి, మునగకాయ, బిట్టర్ గార్డ్, పర్వాల్, చిల్లీ గ్రీన్, క్యారెట్, ఎగ్ హెన్, ఎలక్ట్రిసిటీ ఛార్జీలు, ఫ్లవర్ గార్లాండ్, మొదలైనవి సూచికపై ఒత్తిడిని తగ్గించడం ద్వారా ఈ పెరుగుదల ను అదుపు చేశాయి.
కేంద్ర స్థాయిలో గురుగ్రామ్ గరిష్టంగా 7.4 పాయింట్లు, జలంధర్ 6.5 పాయింట్లు నమోదు చేశాయి. 5 నుంచి 5.9 పాయింట్ల మధ్య 3 కేంద్రాలు, 4 నుంచి 4.9 పాయింట్ల మధ్య 3 కేంద్రాలు, 3 నుంచి 3.9 పాయింట్ల మధ్య, 23 కేంద్రాలు 2 నుంచి 2.9 పాయింట్ల మధ్య, 32 కేంద్రాలు 1 నుంచి 1.9 పాయింట్ల మధ్య, 0.1 నుంచి 0.9 పాయింట్ల మధ్య 19 సెంటర్లు నమోదు చేశాయి. దీనికి విరుద్ధంగా, డార్జిలింగ్ గరిష్టంగా 0.8 పాయింట్ల క్షీణతను నమోదు చేసింది, తరువాత అల్వార్ ,షిలాంగ్ 0.2 పాయింట్లతో ఉన్నాయి.
గత నెలలో 5.35 శాతం , అంతకు ముందు సంవత్సరం ఇదే నెలలో 5.14 శాతంతో పోల్చితే నెలలో వార్షిక ద్రవ్యోల్బణం 6.33 శాతంగా ఉంది. అదేవిధంగా ఆహార ద్రవ్యోల్బణం గత నెల 6.27 శాతం , గత ఏడాది ఇదే నెల 4.78 శాతం తో పోలిస్తే ఇప్పుడు 7.05 శాతంగా ఉంది.
కార్మిక, ఉపాధి మంత్రిత్వ శాఖ కు అనుబంధ కార్యాలయం - లేబర్ బ్యూరో, దేశంలోని 88 పారిశ్రామికంగా ముఖ్యమైన కేంద్రాల్లో విస్తరించి ఉన్న 317 మార్కెట్ల నుంచి సేకరించిన రిటైల్ ధరల ఆధారంగా ప్రతి నెలా పారిశ్రామిక కార్మికుల వినియోగదారుల ధరల సూచికను సంకలనం చేస్తుంది.88 కేంద్రాలకు, ఆల్-ఇండియాకు సంకలనం చేసిన ఈ సూచీ ని తరువాతి నెల చివరి పనిదినం నాడు విడుదల చేస్తారు.
Y-o-Y Inflation based on CPI-IW (Food and General
—-----------------------------------
IMAGE
మార్చి, 2022 - ఏప్రిల్, 2022 కు అఖిల భారత గ్రూపుల వారీగా సిపిఐ-ఐడబ్ల్
(|
|
వరస నెంబర్
|
|
గ్రూప్స్
|
|
మార్చి, 2022
|
|
ఏప్రిల్, 2022
|
|
I
|
|
ఆహారం -పానీయాలు
|
|
125.4
|
|
127.5
|
|
II
|
|
పాన్, సుపారీ, పొగాకు, మాదక ద్రవ్యాలు
|
|
144.1
|
|
144.4
|
|
III
|
|
దుస్తులు, పాదరక్షలు
|
|
123.9
|
|
125.6
|
|
IV
|
|
హౌసింగ్
|
|
118.9
|
|
118.9
|
|
V
|
|
ఫ్యూయల్ - లైట్
|
|
160.6
|
|
164.9
|
|
VI
|
|
మిస్లేనియస్
|
|
123.9
|
|
125.8
|
|
|
|
జనరల్ ఇండెక్స్
|
|
126.0
|
|
127.7
జౌళి మంత్రిత్వ శాఖ
‘ఇండియా టాయ్ ఫెయర్ 2021’ ని ఈ నెల 27న ప్రారంభించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ‘ఇండియా టాయ్ ఫెయర్ 2021’ ని ఈ నెల 27న ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు.
బాలల బుద్ధి పెరగడం లో బొమ్మలు ఓ ముఖ్య పాత్ర ను పోషిస్తాయి. అంతేకాదు, బాలల్లో జ్ఞాన సంబంధి ప్రావీణ్యాలు పెంపొందడం లో సైతం బొమ్మ లు తోడ్పడుతాయి. ప్రధాన మంత్రి కిందటి సంవత్సరం ఆగస్టు లో తన ‘మన్ కీ బాత్’  కార్యక్రమం లో ప్రసంగిస్తూ, ఆట వస్తువులు చురుకుదనాన్ని వృద్ధి చేయడమొక్కటే కాకుండా ఆకాంక్షల కు రెక్కలను కూడా తొడుగుతాయి అని అభివర్ణించారు. బాలల సంపూర్ణ వికాసం లో ఆట వస్తువుల కు గల ప్రాముఖ్యాన్ని గమనించిన ప్రధాన మంత్రి అంతకు ముందు కూడా భారతదేశం లో ఆట బొమ్మల తయారీ కి ఉత్తేజాన్ని ఇవ్వవలసిన అవసరం ఎంతైనా ఉందని పేర్కొన్నారు. ఇప్పుడు ఈ ‘ఇండియా టాయ్ ఫెయర్ 2021’ నుప్రధాన మంత్రి దార్శనికత కు అనుగుణంగా ఏర్పాటు చేయడం జరుగుతోంది.
మేళా ను గురించి..
ఈ మేళా ను ఈ నెల 27వ తేదీ మొదలుకొని మార్చి నెల 2వ తేదీ వరకు నిర్వహిస్తారు. ఆటవస్తువుల పరిశ్రమ సమగ్ర అభివృద్ధి ని ప్రోత్సహించగల సంభాషణ కు ఆస్కారం కల్పించడానికి కొనుగోలుదారులు, అమ్మకందారులు, విద్యార్థులు, ఉపాధ్యాయులు, రూపశిల్పులు వంటి వారు సహా ఆట బొమ్మల లోకం తో సంబంధం కల వివిధ వర్గాలను ఒక వర్చువల్ ఫ్లాట్ ఫార్మ్ మీదకు తీసుకు రావాలనేది ఈ మేళా ఉద్దేశ్యం గా ఉంది. ఆట వస్తువుల రంగం లోకి పెట్టుబడుల ను ఆకర్షించడం, ఆటవస్తువుల ఎగుమతుల ను ప్రోత్సహించడం ద్వారా ఆట బొమ్మల తయారీ కి, ఆట వస్తువుల సరఫరా కు తదుపరి ప్రపంచ కేంద్రం గా భారతదేశాన్ని ఏ విధంగా తీర్చిదిద్దవచ్చో అనే అంశాన్ని ప్రభుత్వం, పరిశ్రమ కలసి ఈ వేదిక ద్వారా చర్చించనున్నాయి.
ఇ-కామర్స్ కు అవకాశం ఉండే వర్చువల్ ఎగ్జిబిశన్ లో 30 రాష్ట్రాలు, కేంద్రపాలిత ప్రాంతాల కు చెందిన 1000 కి పైగా ఎగ్జిబిటర్స్ వాటి ఉత్పత్తుల ను ప్రదర్శించనున్నాయి. దీనిలో సాంప్రదాయక భారతదేశ బొమ్మలతో పాటు ఎలక్ట్రానిక్ ఆటవస్తువులు, మెత్తని పదార్థం తో ముస్తీబు చేసిన పిల్లలు ఆడుకొనే పశువుల బొమ్మలు , పజిల్స్, గేమ్స్ వంటి ఆధునిక ఆట వస్తువులు కూడా ప్రదర్శన లో పాలుపంచుకోనున్నాయి. ఈ మేళా బొమ్మల రూపకల్పన లో, తయారీ లో చేయి తిరిగిన ప్రముఖ భారతీయ, అంతర్జాతీయ వక్తల తో అనేక వెబినార్ లకు, సమూహ చర్చల కు కూడా అవకాశాన్ని కల్పించనుంది. ఇక బాలలకయితే సాంప్రదాయక ఆట బొమ్మల తయారీ కి సంబంధించిన హస్తకళా ప్రదర్శనలను, ఆట వస్తువుల కార్ఖానా లను, టాయ్ మ్యూజియమ్ లను వర్చువల్ మాధ్యమం ద్వారా సందర్శించే అవకాశాలతో పాటు అనేక రకాలైన కార్యకలాపాల లో పాల్గొనే అవకాశం కూడా ఈ మేళా ద్వారా దక్కనుంది.
భూ శా స్త్ర మంత్రిత్వ శాఖ
రానున్న ఐదు రోజులపాటు దేశవ్యాప్తంగా నెలకొన్న వాతావరణ సమాచారం
ఉపరితల ద్రోణి కారణంగా మోస్తరు నుంచి చెదురుమదురు వర్షాలు
ఈశాన్య రాష్ట్రాలకు భారీ వర్ష సూచన
భారత వాతావరణ శాఖకు చెందిన జాతీయ వాతావరణ సమాచార కేంద్రం రానున్న ఐదు రోజుల వాతావరణ పరిస్థితిని అంచనా వేసింది.
♦ హిమాలయాల మీదుగా వీస్తున్న పశ్చిమ గాలులు, వాయవ్య భారతదేశం మీదుగా విస్తరించిన ఉపరితల ద్రోణితో కూడిన తూర్పు గాలులతో న ప్రభావంతో, పశ్చిమ హిమాలయ ప్రాంతం, వాయవ్య భారతదేశంలోని మైదాన ప్రాంతాల్లో ఉరుములతో కూడిన చెదురుమదురు వర్షాలు కురుస్తాయి. 40-50 కి.మీ. వేగంగా ఈదురుగాలులు వీస్తాయి. ఇవి 36 గంటలపాటు కొనసాగి, మే 12 నుంచి క్రమంగా తగ్గుతాయి.
♦ మే 14 నుంచి, కొత్తగా వచ్చే పశ్చిమ గాలుల ప్రభావం పశ్చిమ హిమాలయ ప్రాంతంపై ఉంటుంది. ఈ కారణంగా, మోస్తరు వర్షాలు లేదా చిరుజల్లులు ఆ ప్రాంతంలో కురుస్తాయి. మే 14 నుంచి క్రమంగా పక్కనున్న మైదాన ప్రాంతాలకు విస్తరిస్తాయి.
♦ ఉపరితల ద్రోణి కారణంగా, మధ్య, దక్షిణ భారత రాష్ట్రాల్లో, వచ్చే 4, 5 రోజుల్లో చెదురుమదురు నుంచి మోస్తరు వర్షాలు కురుస్తాయి. 30-40 కిలోమీటర్ల వేగంతో గాలులు వీయడంతోపాటు, పిడుగులు పడే సూచనలు ఉన్నాయి. రానున్న 24 గంటల్లో కేరళ, తమిళనాడు రాష్ట్రాల్లో భారీ వర్షాలు కురిసే అవకాశముంది. 13, 14 తేదీల్లో కేరళ, కర్ణాటక తీర ప్రాంతానికి భారీ వర్ష సూచన ఉంది.
♦ వచ్చే 4-5 రోజుల్లో ఈశాన్య భారతదేశంలో చెదురుమదురు నుంచి మోస్తరు వర్షాలు, చిరుజల్లులు పడతాయి. 12-14 తేదీల మధ్య వర్ష ప్రభావం ఎక్కువగా ఉంటుంది. అసోం, మేఘాలయ, నాగాలాండ్, మణిపూర్, మిజోరం, త్రిపురలో భారీ వర్షాలు కురుస్తాయి. భారతదేశ తూర్పు ప్రాంతాల్లోనూ వచ్చే ఐదు రోజుల్లో మోస్తరు నుంచి చెదురుమదురు వానలు, చిరుజల్లులు కురుస్తాయి. మే 11, 12 తేదీల్లో వీటి ప్రభావం ఎక్కువగా ఉంటుంది.
(Visitor Counter : 142
ప్రధాన మంత్రి కార్యాలయం
జనౌషధి దివస్ ఉత్సవాలనుద్దేశించి మార్చి 7న ప్రసంగించనున్న ప్రధానమంత్రి
షిల్లాంగ్లో 7500వ జనౌషధికేంద్రాన్ని ఎన్.ఇ.ఐ.జి.ఆర్.ఐ.హెచ్.ఎం.ఎస్ వద్ద జాతికిఅంకితం చేయనున్న ప్రధానమంత్రి
ప్రధానమంత్రి శ్రీ నరేంద్ర మోదీ మార్చి7,2021 వతేదిఉదయ10 గంటలకు వీడియో కాన్ఫరెన్సుద్వారా జనౌషధీ ఉత్సవాల నుద్దేశించి ప్రసంగించనున్నారు. అలాగే ప్రధానమంత్రి ,షిల్లాంగ్లో 7500వ జనౌషధికేంద్రాన్ని ఎన్.ఇ.ఐ.జి.ఆర్.ఐ.హెచ్.ఎం.ఎస్ వద్ద జాతికిఅంకితం చేయనున్నారు. ఈ సందర్భంగా ప్రధానమంత్రి, భారతీయ జన ఔషధి పరియోజన లబ్ధిదారులతో మాట్లాడతారు. అలాగే ఇందుకు సంబంధించి అద్భుతంగాపనిచేసిన వారికి గుర్తింపునిస్తూ స్టేక్హోల్డర్లకు అవార్డులు ఇవ్వనున్నారు. కేంద్ర రసాయనాలు, ఎరువుల శాఖమంత్రి కూడాఈ కార్యక్రమంలో పాల్గొంటారు.
ప్రధానమంత్రి భారతీయ జన ఔషధి పరియోజన:
సరసమైన ధరలకు నాణ్యమైన మందులను ప్రజలకు అందించేందుకుచేపట్టిన కార్యక్రమం ఇది.ఈ పథకం కింద ఏర్పాటు చేసిన స్టోర్లు 7499కి పెరిగాయి. దేశంలోని అన్ని జిల్లాలలో ఈ భారతీయ జన ఔషధి పరియోజన స్టోర్లు ఉన్నాయి. 2020-21 లోసాధారణ పౌరులు తమ మందుల బిల్లులపై రూ 3600 కోట్ల రూపాయాలు ఆదా చేసుకో గలిగారు.ఈ మందులు మార్కెట్లోనిఔషధాల ధరల కంటే సుమారు 50 నుంచి 90 శాతం వరకు చవకగా లభిస్తున్నాయి.
జన ఔషధి దివస్ గురించి:
జన ఔషధి గురించి ప్రజలలో మరింత అవగాహన కలిగించడానికి మార్చి 1 నుంచి మార్చి 7 వరకు వారం మొత్తం దేశ వ్యాప్తంగా జన ఔషధి వారంగా పరిగణించి ఉత్సవాలు నిర్వహిస్తున్నారు. దీని నినాదం జన్ ఔషధి- సేవా భి, రోజ్గార్ బి. . వారం చివరి రోజును అంటే మార్చి 7ను జన ఔషధి దివస్గా జరుపుకుంటారు.
విద్యుత్తు మంత్రిత్వ శాఖ
విద్యుత్ మంత్రిత్వ శాఖలో ఆజాదీ కా అమృత్ మహోత్సవ్ వేడుకలు
ఎనర్జీ ఎఫిషియెన్సీపై బీఈఈ నేషనల్ వర్క్షాప్ నిర్వహిస్తోంది
మార్కెట్ ట్రాన్స్ఫర్మేషన్లో శక్తి సామర్థ్య ఉపకరణాల పాత్రపై బీఈఈ జాతీయస్థాయి వర్క్షాప్ను నిర్వహిస్తుంది
ఇండో-స్విస్ బిల్డింగ్ ఎనర్జీ ఎఫిషియెన్సీ ప్రాజెక్ట్ సహకారంతో బీఈఈ నాలుగు కొత్త నాలెడ్జ్ ఉత్పత్తులను విడుదల చేసింది
ఆజాదీ కా అమృత్మహోత్సవ్ వేడుకల్లోభాగంగా 2021, డిసెంబర్ 8వ తేదీ నుంచి 14వ తేదీ వరకు విద్యుత్ మంత్రిత్వశాఖ ఇంధన పరిరక్షణ వారోత్సవాన్ని జరుపుకొంటోంది.
విద్యుత్ మంత్రిత్వ శాఖ మార్గదర్శకత్వంలో బ్యూరో ఆఫ్ ఎనర్జీ ఎఫిషియెన్సీ , డిసెంబర్ 10, 2021న ఆజాదీ కా అమృత్ మహోత్సవ్ కింద భారతీయ రెసిడెన్షియల్ సెక్టార్లో ఎనర్జీ ఎఫిషియెన్సీపై జాతీయ వర్క్షాప్ను నిర్వహించింది. స్వాతంత్ర్యం తర్వాత 75 ఏళ్లలో భారత్ సాధించిన విజయాలకు స్ఫూర్తిదాయకమైన వేడుక ఇది. వర్క్షాప్ సందర్భంగా బ్యూరో ఆఫ్ ఎనర్జీ ఎఫిషియెన్సీ పవర్ సెక్రెటరీ అలోక్ కుమార్.. ప్రముఖుల సమక్షంలో నాలు నాలెడ్జ్ ప్రోడక్టులను విడుదల చేశారు. ఈ ఉత్పత్తులు ఇండో-స్విస్ బిల్డింగ్ ఎనర్జీ ఎఫిషియెన్సీ ప్రాజెక్ట్  సహకారంతో అభివృద్ధి చేయబడ్డాయి. జాతీయంగా ఉద్దేశించబడిన లక్ష్యాల సాధనకు దోహదపడేందుకు వీటిని అభివృద్ధి చేశారు.
ఆజాదీ కా అమృత్ మహోత్సవ్ వేడుకల్లో భాగంగా 2021 డిసెంబర్ 8వ తేదీ నుంచి 14వ తేదీ వరకు నేషనల్ ఎనర్జీ కన్జర్వేషన్ వీక్ నిర్వహిస్తున్నారు. ఈ వారోత్సవాల్లో భాగంగా డిసెంబర్ 10వ తేదీన మార్కెట్పరివర్తనలో శక్తి సామర్థ్య ఉపకరణాల పాత్రపై బీఈఈ జాతీయస్థాయి వర్క్షాప్ నిర్వహించింది. ఈ వర్క్షాప్కు రిఫ్రిజిరేషన్ మరియు ఎయిర్ కండిషనింగ్ మ్యానుఫ్యాక్చరర్స్ అసోసియేషన్ , కన్స్యూమర్ ఎలక్ట్రానిక్స్ అండ్ అప్లయెన్సెస్ మాన్యుఫ్యాక్చరర్స్ అసోసియేషన్  మరియు సహకార లేబులింగ్ మరియు అప్లయన్స్ స్టాండర్డ్స్ ప్రోగ్రామ్  వంటి వివిధ ఏజెన్సీలు, అసోసియేషన్లు హాజరై తమవంతు సహకారాన్ని అందించాయి. ఈ కార్యక్రమాన్ని బ్యూరో ఆఫ్ ఎనర్జీ ఎఫిషియెన్సీ డైరెక్టర్ జనరల్ ప్రారంభించారు.
ప్రారంభించబడిన నాలెడ్జ్ ఉత్పత్తులు..
అండర్ గ్రాడ్యుయేట్ మరియు పోస్ట్ గ్రాడ్యుయేట్ ఇంజినీరింగ్ విద్యార్థులకు ఉష్ణ బదిలీని నిర్మించడంలో మరియు శక్తి-సమర్థవంతమైన భవనాల రూపకల్పనలో ప్రాథమికంగా శిక్షణ ఇవ్వడానికి "సంఖ్యా ఉదాహరణల ద్వారా భవనాలలో ఉష్ణ బదిలీని అర్థం చేసుకోవడం"పై ఒక పుస్తకాన్ని ఆవిష్కరించారు . ఐఐటీ భిలాయ్ భాగస్వామ్యంతో ఈ పుస్తకాన్ని రూపొందించారు. బిల్డింగ్ ఎన్వలప్ సొల్యూషన్ సెట్లు, ఇంధన- సమర్థవంతమైన నివాస భవనాలను రూపొందించడానికి బిల్డింగ్ డిజైనర్ల కోసం సిద్ధంగా ఉన్న గణన మరియు నివాస భవనాల కోసం శక్తి పరిరక్షణ భవనం కోడ్ లేదా ఎకో -నివాస్ సంహిత, 2018కి అనుగుణంగా ఉండటంలో సహాయపడతాయి.
ఎక్స్టర్నల్మూవబుల్ షేడింగ్ సిస్టమ్స్ పై రూపొందించిన మాన్యువల్.. దేశంలో అందుబాటులో ఉన్న ఎక్స్టర్న షేడింగ్ సొల్యూషన్ల భవనాల్లోని వేడిని తగ్గించడంలో మరియు భవనాలను చల్లగా ఉంచడంలో సహాయపడుతుంది.
వాయు ప్రవాహ్: బిల్డింగ్ డిజైనర్లకు భవనాల్లో సహజ ప్రసరణను మెరుగుపరచడంలో మరియు వాటిని చల్లగా మరియు ఆరోగ్యవంతంగా చేయడంలో సహాయపడే ఓపెన్ సోర్స్ కంప్యూటేషనల్ ఫ్లూయిడ్ డైనమిక్స్  సాధనం ఇది.
భారతదేశం జాతీయంగా నిర్ణయించిన లక్ష్యాల సాధన కోసం ఎన్డీసీ అనుకున్న సమయానికంటే ముందే సాధించిందని పవర్ సెక్రెటరీ వివరించారు. నివాస భవనాల నుంచే ఇంధన డిమాండ్ ఎక్కువగా ఉందని, పట్టణీకరణ పెరగడమంటే.. మరిన్ని భవనాల నిర్మాణం జరగడమేనన్నారు. ఇందుకోసం తగినంత సాంకేతికత, సామగ్రి, విజ్ఞాన ఉత్పత్తులను ప్రజలకు అందుబాటులోకి తీసుకొస్తున్న బీఈఈని ఈ సందర్భంగా పవర్ సెక్రెటర్ అభినందించారు.
రక్షణ మంత్రిత్వ శాఖ
డి ఆర్ డి వో రూపొందించిన 1.5 లక్షల ఆక్సిజెన్ వ్యవస్థల కొనుగోలుకు పిఎం కేర్స్ ఫండ్ ఆమోదం
డిఫెన్స్ రీసెర్చ్ అండ్ డెవలప్ మెంట్ ఆర్గనైజేషన్  రూపొందించిన ఆక్సిజెన్ వ్యవస్థ “ఆక్సీకేర్” యూనిట్లు లక్షన్నర కొనుగోలుకు రూ. 322.5 కోట్లు వెచ్చించటానికి పిఎం కేర్స్ ఫండ్ ఆమోదం తెలియజేసింది. ఆక్సీకేర్ అనేది రోగులకు ఇచ్చే ఆక్సిజెన్ ను నియంత్రించే వ్యవస్థ. ఇప్పుడు కేటాయించిన నిధుల సాయంతో మానవ సాయంతో పనిచేసేవి లక్ష, ఆటోమేటిక్ గా పనిచేసేవి 50 వేలు ఆక్సీకేర్ లు కొనుగోలు చేయవచ్చు. వీటితోబాటు శ్వాసలో సాయపడే మాస్కులు కూడా కొనుగోలు చేస్తారు.
ఈ ఆక్సీకేర్ వ్యవస్థ ఆక్సిజెన్ స్థాయిని బట్టి అవసరమైన అదనపు ఆక్సిజెన్ ను అందించటంతో బాటు ఆ వ్యక్తి ప్రాణాంతకమైన స్థితిలోకి జారిపోకుండా కాపాడుతుంది. దీనిని అత్యంత ఎత్తైన ప్రదేశాలలో పనిచేసే సైనికుల కోసం డి ఆర్ డి వో కు చెందిన బెంగళూరులోని డిఫెన్స్ బయో ఇంజనీరింగ్ అండ్ ఎలక్ట్రో మెడికల్ లేబరేటరీ తయారు చేసింది. క్షేత్రస్థాయి సమస్యలకు అనుగుణంగా స్వదేశీ పరిజ్ఞానంతో రూపొందించిన వ్యవస్థ ఇది. ఇది కోవిడ్-19 రోగుల చికిత్సకు సమర్థంగా పనిచేస్తుంది.
ఈ ఆక్సకేర్ పరికరం రెండు నమూనాల్లో లభిస్తుంది. ప్రాథమిక నమూనాలో 10 లీటర్ల ఆక్సిజెన్ సిలిండర్, ప్రవాహాన్ని నియంత్రించే రెగ్యులేటర్, గాలిలో తేమను కొనసాగించే హ్యుమిడిఫయర్, ముక్కులోకి గాలిని తీసుకువెళ్ళే శ్వాసగొట్టం ఉంటాయి. ఎస్పీఓ2 కొలమానానికి అనుగుణంగా మానవసాయంతో ఆక్సిజెన్ ను నియంత్రిస్తారు. ఇక రెండో నమూనా విషయానికొస్తే, ఆక్సిజెన్ సిలిండర్ తోబాటు ఎలక్ట్రానిక్ నియంత్రణలు అనుసంధానమై ఉంటాయి. అవి వాటంతట అవే రెగ్యులేటర్ సాయంతో ఆక్సిజెన్ ప్రవాహాన్ని నియంత్రిస్తాయి.
రోగి ఆక్సిజెన్ స్థాయిని బట్టి ఆక్సిజెన్ వాడకాన్ని నియంత్రించటం వలన ఈ యంత్రం ఆక్సిజెన్ వృధాకాకుండా సాయపడుతుంది. అందువలన ఆక్సిఎజ్న్ సిలిండర్ ను సమర్థంగా వాడుకోవచ్చు. వైద్య సిబ్బంది ఈ ప్రవాహాన్ని ఎప్పటి కప్పుడు మార్చే వెసులుబాటు ఉంటుంది. ఎస్పీఓ2 స్థాయిని పర్యవేక్షించటానికి వీలుగా అది కనడుతూ ఉంటుంది. మాటిమాటికీ స్వయంగా వచ్చి ఆక్సిజెన్ ప్రవాహాన్ని కొలవాల్సిన అవసరం ఉండదుగనుక వైద్య సిబ్బందికి సమయం కలిసి వస్తుంది.
ఆటోమేటిక్ వ్యవస్థ వలన ఎస్పీఓ2 స్థాయి తగ్గినప్పుడు శబ్దరూపంలో హెచ్చరిక వచ్చే ఏర్పాటు కూడా ఉంది. ఆక్సీకేర్ వ్యవస్థకు నాన్-రీబ్రీతర్ మాస్కులు అనుసంద్థానమై ఉంటాయి. ఆ విధంగా ఆక్సిజెన్ ను మరింత సమర్థవంతంగా వాడుకునే వీలుంటుంది. దీనివలన దాదాపు 30-40% ఆక్సిజెన్ ఆదా అవుతుంది. ఈ ఆక్సీకేర్ వ్యవస్థను ఇంటిలోను, క్వారంటైన్ కేంద్రాల్లోనూ కోవిడ్ కేర్ కేంద్రాల్లోను, ఆస్పత్రులలోను వాడుకోవచ్చు. . ప్రతి రోగికీ ఈ మాస్కులు మార్చాల్సి ఉంటుంది.
డి ఆర్ డి వో సంస్థ ఈ సాంకేతిక పరిజ్ఞానాన్ని ఆక్సీకేర్ పరికరాలు తయారుచేసే అనేక భారతీయ పరిశ్రమలకు బదలాయించింది.
ప్రధాన మంత్రి కార్యాలయం
మహాత్మ అయ్యంకాళి జయంతి నాడు ఆయన ను స్మరించుకొన్న ప్రధాన మంత్రి
మహాత్మ అయ్యంకాళి ని ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ స్మరించుకొన్నారు.
‘‘మహాత్మ అయ్యంకాళి వంటి మహానుభావుల కు భారతదేశం రుణపడి ఉంటుంది. సామాజిక సంస్కరణ దిశ లో, అణగారిన వర్గాల కు సాధికారిత ను కల్పించడం లో ఆయన చేసిన కృషి ఎల్లప్పటికీ ప్రేరణనిచ్చేదే. మహాత్మ అయ్యంకాళి జయంతి నాడు ఆయన ను స్మరించుకొంటున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
(
వాణిజ్యం, పరిశ్రమల మంత్రిత్వ శాఖ
చైనా ఉత్పత్తులపై నిషేధం
అభివృద్ధి చెందుతున్న వాణిజ్యం మరియు ఆర్థిక అంశాల ఆధారంగా దేశం యొక్క దిగుమతి విధానాన్ని ప్రభుత్వం క్రమం తప్పకుండా సమీక్షిస్తుంది. జాతీయ మరియు ప్రజా ప్రయోజనాల అంచనా ఆధారంగా దిగుమతులను నియంత్రించే నిర్ణయాల్ని ప్రభుత్వం తీసుకుంటుంది. ప్రస్తుతం విదేశీ వాణిజ్య విధానం కింద సుమారు 550 టారిఫ్ లైన్లు ‘పరిమితం’ / ‘నిషేధించబడిన’ కేటగిరీలో ఉన్నాయి. దిగుమతులు పరిమితం చేయబడిన వాటిలో అన్ని దేశాలతో పాటుగా చైనా ఉత్పత్తులు కూడా ఉన్నాయి. ఆత్మ నిర్భర్ భారత్ దృష్టి కోణానికి అనుగుణంగా దేశీయ సామర్థ్యాలకు తగిన మద్దతు ఇవ్వడానికి మరియు విస్తరించడానికి, మొబైల్ ఫోన్లు మరియు ఎలక్ట్రానిక్స్ భాగాలు మరియు బల్క్ డ్రగ్స్ మరియు మెడికల్ పరికరాల రంగాలతో సహా వివిధ వ్యాపార మరియు ఉత్పత్తి అనుసంధాన ప్రోత్సాహకాలు  ద్వారా దేశీయ తయారీని ప్రోత్సహించడానికి ప్రభుత్వం విధానాలను అమలు చేసింది. పరిశ్రమపై ఈ ప్రోత్సాహక చర్యల పూర్తి ప్రభావం ప్రపంచ ఆర్థిక వ్యవస్థ కోలుకున్న తరువాత తగిన విధంగా ప్రస్ఫుటమవుతుంది.
కేంద్ర వాణిజ్య, పరిశ్రమల శాఖ మంత్రి శ్రీ పియూష్ గోయల్ ఈ రోజు లోక్సభకు ఇచ్చిన ఒక లిఖితపూర్వక సమాధానంలో ఈ సమాచారాన్ని వెల్లడించారు.
ప్రధాన మంత్రి కార్యాలయం
మధ్య ప్రదేశ్ లోని ధార్ లో మెగా టెక్స్టైల్ పార్కు ప్రగతి తాలూకు సరిక్రొత్త ద్వారాల ను తెరుస్తుంది: ప్రధాన మంత్రి
మధ్య ప్రదేశ్ లోని ధార్ జిల్లా లో సరిక్రొత్త మెగా టెక్స్ టైల్ పార్కు ఏర్పాటు కావడం ‘మేక్ ఇన్ ఇండియా’ ను పటిష్ట పరుస్తుందని, యువతీ యువకుల కు సరిక్రొత్త గా ఉద్యోగ అవకాశాల ను కల్పిస్తుందని ప్రధాన మంత్రి శ్రీ నరేంద్ర మోదీ అన్నారు. ఈ పార్కు రాష్ట్ర వృద్ధి కి నూతన ద్వారాల ను తెరుస్తుంది అని ఆయన అన్నారు.
ముఖ్యమంత్రి శ్రీ శివ్ రాజ్ సింహ్ చౌహాన్ ట్వీట్ కు ప్రధాన మంత్రి సమాధానాన్ని ఇస్తూ,
‘‘మధ్య ప్రధేశ్ లోని ధార్ జిల్లా లో ఈ మెగా టెక్స్ టైల్ పార్కు రావడం తో ‘మేక్ ఇన్ ఇండియా’ తాలూకు మా కార్యక్రమాని కి మరింత బలం చేకూరడం తో పాటుగా యువతీ యువకుల కోసం ఉపాధి కల్పన మరియు రాష్ట్రంలో అభివృద్ధి పరం గా క్రొత్త ద్వారాలు తెరచుకొంటాయి. #PragatiKaPMMitra’’ అని ఒక ట్వీట్ లో పేర్కొన్నారు.
(
భారత ఎన్నికల సంఘం
ఉజ్బెకిస్థాన్ లో జరుగుతున్న ముందస్తు అధ్యక్ష ఎన్నికల ప్రక్రియ పరిశీలిస్తున్న భారత ఎన్నికల కమిషనర్,డాక్టర్ అనూప్ చంద్ర పాండే
ఈ ఏడాది ఏప్రిల్లో ఆమోదించిన కొత్త రాజ్యాంగం కింద ఉజ్బెకిస్థాన్ లో జరుగుతున్న ఎన్నికల ఆసక్తిగా పరిశీలిస్తున్న ప్రపంచ దేశాలు
ఉజ్బెకిస్తాన్ కేంద్ర ఎన్నికల సంఘం ఆహ్వానం మేరకు భారత ఎన్నికల కమిషనర్,డాక్టర్ అనుప్ చంద్ర పాండే నేతృత్వంలో ముగ్గురు సభ్యులతో కూడిన బృందం ఉజ్బెకిస్థాన్ లో పర్యటిస్తోంది. రేపు న జరగనున్న ఉజ్బెకిస్థాన్ అధ్యక్ష ఎన్నికల నిర్వహణను ముగ్గురు సభ్యుల ప్రతినిధి బృందం పరిశీలిస్తుంది. ప్రస్తుత అధ్యక్షుడితో సహా నలుగురు అభ్యర్థులు పోటీలో ఉన్నారు. ఈ ఏడాది ఏప్రిల్లో ఇటీవల జరిగిన ప్రజాభిప్రాయ సేకరణ తర్వాత ఉజ్బెకిస్తాన్లో అమలు లోకి వచ్చిన నూతన రాజ్యాంగం కింద ఈ ఎన్నికలు జరుగుతున్నాయి. ప్రపంచ దేశాలు ఉజ్బెకిస్థాన్ ఎన్నికలను ఆసక్తిగా పరిశీలిస్తున్నాయి.
అంతకుముందు ఎన్నికల సహకారంపై ఉజ్బెకిస్థాన్ చైర్మన్,సీఈసీ తో డాక్టర్ అనూప్ చంద్ర పాండే 2023 జూలై 6న చర్చలు జరిపారు. . భారతదేశంలో ఇటీవల జరిగిన ఎన్నికల నిర్వహణ, ఇరు దేశాల మధ్య ఎన్నికల సంబంధాలను మరింత బలోపేతం చేయడానికి వివిధ మార్గాల గురించి డాక్టర్ పాండే చర్చలు జరిపారు. ఎన్నికల సహకారం, శిక్షణ, సామర్థ్య నిర్మాణం అంశాలకు సంబంధించి రెండు దేశాలు అవగాహన ఒప్పందంపై సంతకాలు చేశాయి.దీని ప్రకారం ఉజ్బెకిస్తాన్ ఎన్నికల అధికారులకు శిక్షణ కార్యక్రమాలు నిర్వహించడానికి భారత ఎన్నికల సంఘం అంగీకరించింది.ఎన్నికల సమయంలో భారత ఎన్నికల సంఘం నిర్వహిస్తున్నఎన్నికల సందర్శకుల కార్యక్రమంలో ఉజ్బెకిస్తాన్ దేశానికి చెందిన ప్రతినిధులు పాల్గొంటున్నారు. ఐటీఈసీ కార్యక్రమం కింద భారత ఎన్నికల సంఘం ఈ కార్యక్రమాలు నిర్వహిస్తోంది.
ఉజ్బెకిస్తాన్ చట్టాల ప్రకారం దేశవ్యాప్త నియోజకవర్గం నుంచి ఏడేళ్ల కాలానికి అధ్యక్షుడిని ఎన్నుకుంటారు. ఎన్నికల నిర్వహణ మూడు అంచెల స్థాయిలో జరుగుతుంది. కేంద్ర ఎన్నికల సంఘం, 14 జిల్లా ఎన్నికల కమీషన్లు, 10,760 ప్రాంతీయ ఎన్నికల కమిషన్ లతో కూడిన మూడు అంచెల స్థాయిలో ఎన్నికలు నిర్వహిస్తారు. .ఉజ్బెకిస్తాన్లో దాదాపు 20 మిలియన్ల ఓటర్లు ఉన్నారు. ఒక్కో పోలింగ్ కేంద్రంలో గరిష్టంగా 3000 మంది ఓటర్లు ఉంటారు. ఎన్నికల్లో ఓటు వేయడానికి 22 మిలియన్లకు పైగా అర్హత కలిగిన ఓటర్లు పేర్లు నమోదు చేసుకున్నారు. ఎన్నికల నిర్వహణ కోసం ఉజ్బెకిస్తాన్.ఎన్నికల సంఘం దేశంలో 10,000 పోలింగ్కేంద్రాలు, విదేశాలలో నివసిస్తున్న ఉజ్బెకిస్తాన్ ప్రజల కోసం విదేశాలలో 55 కేంద్రాలు ఏర్పాటు చేసింది. . ప్రస్తుతం జరుగుతున్న ఎన్నికలు ఆ దేశ చరిత్రలో మైలురాయిగా ఉంటాయని భావిస్తున్నారు.
ఎన్నికల కమిషనర్ డాక్టర్ అనుప్ చంద్ర పాండే నేతృత్వంలోని భారత ప్రతినిధి బృందంలో డిప్యూటీ ఎలక్షన్ కమీషనర్లు శ్రీ హిర్దేష్ కుమార్ ,శ్రీ ఆర్కే గుప్తా సభ్యులుగా ఉన్నారు. భారత ప్రతినిధి బృందం కూడా 7వ , 14వ జిల్లా ఎన్నికల కమీషన్లను సందర్శించి ఎన్నికల నిర్వహణ, విధానాలు, ఉజ్బెకిస్తాన్.ఎన్నికల సంఘం చేసిన ఏర్పాట్లను పరిశీలించింది. .
భారత ఎన్నికలపై తాష్కెంట్లో ఉన్న ప్రవాస భారతీయ ప్రతినిధులతో డాక్టర్ పాండే సమావేశం అవుతారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
'యూనివర్సల్ పోస్టల్ యూనియన్'  ప్రాంతీయ కార్యాలయం నేడు న్యూదిల్లీలో ప్రారంభం
దక్షిణాసియా ప్రాంతంలో యూపీయూ సాంకేతిక సహాయ కార్యకలాపాలు చేపట్టనున్న భారత్
'యూనివర్సల్ పోస్టల్ యూనియన్'  ప్రాంతీయ కార్యాలయం ఇవాళ న్యూదిల్లీలో ప్రారంభమైంది. కేంద్ర సమాచార శాఖ సహాయ మంత్రి మంత్రి శ్రీ దేవుసిన్హా చౌహాన్, యూనివర్సల్ పోస్టల్ యూనియన్  డైరెక్టర్ జనరల్ మసాహికో మెటోకి ఈ కార్యాలయాన్ని ప్రారంభించారు. భారత తపాలా శాఖతో 'హోస్ట్ కంట్రీ ఒప్పందం' కుదుర్చుకోవడం ద్వారా, దక్షిణాసియా ప్రాంతంలో యూపీయూ సాంకేతిక సహాయ కార్యకలాపాలను ప్రాంతీయ కార్యాలయం చేపడుతుంది.
ఆలోచనలు, అనుభవాలు, నైపుణ్యాలను ఇచ్చిపుచ్చుకోవడానికి ఒక కీలక వేదికగా భారతదేశంలోని యూపీయూ ప్రాంతీయ కార్యాలయం ఉపయోగపడుతుంది. తద్వారా, తపాలా రంగంలో ఆధునికీకరణ & పరివర్తనను వేగవంతం చేస్తుంది. తపాలా సేవలను మెరుగుపరిచేందుకు ఆసియా పసిఫిక్ ప్రాంతంలోని యూపీయూ సభ్య దేశాల మధ్య సహకారాన్ని పెంచడం, ఆవిష్కరణలను ప్రోత్సహించడం, విజ్ఞానాన్ని పరస్పరం మార్చుకోవడం వంటి అంశాలను సులభంగా మార్చే కేంద్రంగానూ ఇది పని చేస్తుంది.
ఆసియా పసిఫిక్ తపాలా యూనియన్ ద్వారా, యూపీయూ అభివృద్ధి & సాంకేతిక సహాయ కార్యకలాపాల కోసం నాలుగు సంవత్సరాల కోసం 2,00,000 అమెరికన్ డాలర్ల విరాళాన్ని భారతదేశం ప్రకటించింది. ఆసియా పసిఫిక్ ప్రాంతంలో తపాలా రంగాన్ని బలోపేతం చేసేలా సామర్థ్యం పెంచడం, మౌలిక సదుపాయాల అభివృద్ధి, ఇతర అవసరమైన కార్యకలాపాలకు మద్దతునివ్వడం ఈ ఆర్థిక సహకారం లక్ష్యం.
'సౌత్-సౌత్' సహకారంలో భారతదేశ నిబద్ధత, ప్రపంచ తపాలా అభివృద్ధిలో మన దేశం పోషిస్తున్న చురుకైన పాత్రకు చిహ్నం భారతదేశంలో యూపీయూ ప్రాంతీయ కార్యాలయం ఏర్పాటు చేయడం.
తపాలా సేవల్లో నాణ్యత మెరుగుదల, సరిహద్దులు దాటి ఇ-కామర్స్, ఆర్థిక అభివృద్ధి & సామాజిక శ్రేయస్సుకు సహకారం కోసం దోహదపడే ఉమ్మడి కార్యకలాపాలు, సామర్థ్యాన్ని పెంచే కార్యక్రమాల అమలుకు అవకాశాలను కూడా ఈ కార్యాలయం సృష్టిస్తుంది.